ÖBI

Alþjóðlegi líffæradagurinn
2022-10-18
HlustaÞann 18. október . næstkomandi er Alþjóðlegi líffæradagurinn. Í tilefni hans verða allar verslanir Lyf og Heilsu með afslátt af blóðþrýstingsmælum vegna þess að hár blóðþrýstingur er aðal orsök lokastigsnýrnabilunar á Íslandi.
Einnig verða félagar í Nýrnafélaginu að taka blóðþrýsting hjá fólki í Kringlunni og ræða við gesti og gangandi um nýrnasjúkdóma og Nýrnafélagið.

Námsstefna ÖBÍ : fyrri dagur
2022-10-19 16:00 - 19:00 UTC | Hringsjá, Hátúni 10d, Reykjavík, 105, Iceland
HlustaNámsstefna ÖBÍ 2022, verður haldin dagana 19. og 20. október nk. frá kl. 16:00-19:00 í Hringsjá, á Grand Hotel og á Teams.
Dagskrá
Miðvikudagur 19. október – kl. 16:00 – fyrri dagur. Staðsetning: Hringsjá 10d, hátíðarsalur.
Þátttakendur: Fyrri dagurinn er sérstaklega ætlaður nýjum fulltrúum í stjórn og málefnastarfi, einnig nýju starfsfólk ÖBÍ. Fulltrúum, sem hafa setið og sitja áfram, er velkomið að mæta.

15:30 Húsið opnar – skráning og hressing
16:00 Velkomin til starfa – hlutverk og stefna ÖBÍ. Þuríður Harpa Sigurðardóttir formaður ÖBÍ
16:20 Rekstur ÖBÍ. Eva Þengilsdóttir framkvæmdastjóri ÖBÍ
16:35 Siðareglur ÖBÍ / EKKO. Jón Heiðar Jónsson gjaldkeri ÖBÍ
16:45 Hlé
17:00 Hópurinn
17:15 Kynning á samningi Sameinuðu þjóðanna um réttindi fatlaðs fólks. Sunna Elvira Þorkelsdóttir lögfræðingur hjá ÖBÍ
17:45 Hlé
18:00 Málefnahópar / innra starf. Bergþór Heimir Þórðarson varaformaður ÖBÍ
18:15 Hlutverk og ábyrgð stjórnarmanna. Ómar H. Kristmundsson prófessor við Háskóla Íslands
18:35 Samantekt og umræður

Mikilvægt er að reyndir fulltrúar jafnt sem nýliðar gefi sér tíma til að sækja fræðsluna.

Aðgengi að ferðamannastöðum [Kynning ÖBÍ og Ferðamálaráðs]
2022-10-20 15:00 - 16:00 | Grand Hótel Reykjavík, Sigtún 38, Reykjavík, 105
HlustaMálefnahópur ÖBÍ um aðgengismál og Ferðamálaráð standa fyrir kynningu á verkefninu „Gott aðgengi“ fimmtudaginn, 20. október 2022 kl. 15:00 til 16.00 að Grand Hóteli Reykjavík og á Teams.

Meðvirkni: „Hvað er það eiginlega?“ [Áhugavert @ Geðhjálp]
2022-10-25 20:00 - 21:30 | Hlutverkasetur, Borgartún 1, Reykjavík, 105
HlustaMeðvirkni er alvarlegt vandamál sem snertir flestalla strengi lífs þeirra sem við hana etja. Hún er falin, sorgleg, öflug, lamandi, eyðandi og vekur upp fjölmargar vondar tilfinningar innra með okkur. Hugtakið meðvirkni er mikið notað og áhugi fyrir því hefur aldrei verið meiri. Þó svo að margir telji sig vita hverjar birtingamyndir meðvirkni geta verið þá vita fáir hver raunveruleg orsök hennar er og hvað hún hefur mikil áhrif á öll okkar sambönd, samskipti og líðan.
Meðal þeirra tilfinninga, upplifana og erfiðleika sem meðvirkni getur skapað eru skömm, öryggisleysi, undanlátsemi, framtaksleysi, þunglyndi, sektarkennd, samskiptaörðugleikar, vandi í samböndum, ótti við álit annarra, stjórnsemi, fíknir, tómleiki og lágt sjálfsmat svo eitthvað sé nefnt.
Geðhjálp mun í vetur standa fyrir fræðsludagskrá um geðheilbrigðismál í vetur. Erindin verða haldin í sal Hlutaverkaseturs í Borgartúni 1, 105 Reykjavík kl. 20:00 og fara fram einn þriðjudag í mánuði. Boðið verður upp á kaffi og kleinur og spjall að fyrirlestrunum loknum.
25. október kl 20:00 : Meðvirkni: „Hvað er það eiginlega?“ – Anna Sigríður Pálsdóttir ráðgjafi

Námsstefna ÖBÍ : seinni dagur
2022-10-26 16:00 - 19:00 | Grand Hótel Reykjavík, Sigtún 38, Reykjavík, 105
HlustaNámsstefna ÖBÍ 2022, verður haldin dagana 19. og 26. október nk. frá kl. 16:00-19:00 í Hringsjá, á Grand Hótel og á Teams.
Dagskrá
Miðvikudagur 26. október – kl. 16:00 – seinni dagur. Staðsetning: Grand Hotel, Háteigur
Þátttakendur: Stjórn (einnig fráfarandi), varastjórn, fulltrúar í málefnastarfi, nefndum og ráðum. Þá er starfsmönnum ÖBÍ jafnframt boðið að sækja fræðsluna. Mikilvægt er að nýir liðsmenn jafnt sem reyndir fulltrúar mæti.

15:30 Húsið opnar – skráning og hressing
16:00 Velkomin – starfið framundan. Þuríður Harpa Sigurðardóttir formaður ÖBÍ
16:30 Vefur eða verkfærakista? Eva Þengilsdóttir framkvæmdastjóri ÖBÍ
16:45 Hlé
17:00 Árangursríkir fundir. Sigríður Hulda Jónsdóttir ráðgjafi – SHJ ráðgjöf
17:30 Hlé
17:40 Samningatækni. Aðalsteinn Leifsson ríkissáttasemjari
18:25 Samantekt – umræður og kveðjuskál

Mikilvægt er að reyndir fulltrúar jafnt sem nýliðar gefi sér tíma til að sækja fræðsluna.

Þú ert númer 1250
2022-10-27 13:00 - 16:00 | Grand Hótel Reykjavík, Sigtún 38, Reykjavík, 105
HlustaMálþing ADHD samtakanna að Háteigi, Grand Hótel.
Opið málþing um afleiðingar ómeðhöndlaðs ADHD, biðlista og samfélagslegan kostnað
Dagskrá
13:00 – 13:10 Setning málþings
13:10 – 13:20 Ávarp – Vilhjálmur Hjálmarsson, formaður ADHD samtakanna.
13:20 – 13:30 Hvatningarverðlaun ADHD samtakanna
13:30 – 14:10 ADHD er ekki til – Haraldur Erlendsson geðlæknir
14:10 – 14:50 Viljum við betra líf ? Um verndandi áhrif greininga,
meðferðar og lyfja vegna ADHD – Anna Tara Andrésdóttir doktorsnemi
14:50 – 15:10 Kaffihlé
15:10 – 15:40 Geðheilsuteymi ADHD fullorðinna – Elvar Daníelsson yfirlæknir
15:40 – 15:50 Reynslusaga – Hafdís Hrönn Hafsteinsdóttir alþingismaður
15:50 – 16:00 Samantekt og málþingsslit
Málþingið er hluti af alþjóðlegum ADHD vitundarmánuði og er lokaviðburður mánaðarins
Félagsmenn — 2.000 kr.
Almennt verð — 4.000 kr.
Skráning á adhd.is

Heilaheill: SLAGDAGUR á alþjóðadegi
2022-10-29 12:00 - 16:00 | Kringlan, Kringlunni 4-12, Reykjavík, 103, Iceland
HlustaLaugardaginn 29. október á ALÞJÓÐADEGI HEILABLÓÐFALLSINS (World Stroke day) ætla, læknar, hjúkrunarfræðingar og aðrir fagaðilar heilbrigðisþjónustunnar, – ásamt slagþolum að bjóða gestum og gangandi í Kringlunni í Reykjavík og á Glerártorgi Akureyri upp á ókeypis ráðgjafaþjónustu, upplýsingar um lýðheilsu, forvarnaratriði, varðandi heilablóðfallið (slagið) frá kl. 12:00-16:00!
Eru allir hvattir til að kynnast málefninu, – þetta er dauðans alvara!

Myndband um appið
Myndband um gáttatif
Myndband um segabrottnám

SPOEX: Alþjóðadagur og 50 ára afmæli
2022-10-29 15:00 - 20:00 | Grand Hótel Reykjavík, Sigtún 38, Reykjavík, 105
HlustaÍ tilefni Alþjóðadags psoriasis og 50 ára afmælis SPOEX efnum við til afmælisgleði í salnum Háteig á Grand Hótel, laugardaginn 29. okt n.k. Húsið opnar kl 15:00 og stendur fram á kvöld.
Fjölbreytt og áhugaverð dagskrá – Matur og lifandi tónlist – Hlökkum til að sjá sem flesta!
Dagskrá

Formaður Spoex opnar dagskrána
Saga Spoex – Erna Arngrímsdóttir
Næringafræðingur – Geir Gunnar Markússon frá Heilsugeiranum
Locobase Eczema – Þóra Margrét Jónsdóttir frá Alvogen
Psoriasis nú og fyrir 20 árum – Bárður Sigurgeirsson DR. MED og Kristján Veigar Kristjánsson
Bláa Lónið í 30 ár – Esther Hjálmarsdóttir, hjúkrunarfræðingur
Fyrirlestur um CBD – Daði Freyr Ingólfsson
Psilocyben í meðferðarskyni gegn kvíða og þunglyndi – Sara María Júlíusdóttir

Persónuvernd: fræðsla og vinnustofa
2022-11-02 16:00 | Reykjavik, Iceland
HlustaFræðsla um persónuvernd og aðstoð við gerð persónuverndarstefnu fyrir þitt félag.
Opnað verður fyrir skráningar á námskeiðið í ágúst. Staðfestingargjald kr. 2.500.
Fræðsluröð ÖBÍ 2022
Námskeið fyrir starfsfólk og félagsmenn aðildarfélaga bandalagsins sem haldin eru í Hringsjá og á Teams. ÖBÍ ber allan kostnað af námskeiðshaldinu utan skráningargjaldsins sem greiðist af þátttakanda eða því aðildarfélagi sem hann starfar fyrir eða er félagi í.

Okkar líf - okkar sýn : hugmyndafundur ungs fólks
2022-11-05 12:00 - 15:00 | Grand Hótel Reykjavík, Sigtún 38, Reykjavík, 105
HlustaHugmyndafundur ungs fólks fer fram á Grand Hotel laugardaginn 5. nóvember nk. frá kl. 12:00 til 15:00.
Fyrir hverja?
Fötluð börn, þ.m.t. börn með ADHD, einhverfu, gigt og sykursýki svo dæmi séu tekin, systkini þeirra og börn sem eiga fatlaða foreldra. Aldur þátttakenda 13-18 ár.
Umræðuefni fundarins verður:
Hvað er gott og hverju vilt þú breyta í sambandi við skólakerfið, tómstundir, íþróttir, aðgengi, námsefni, viðhorf o.s.frv.

Markmiðið er að hlusta á krakkana, hugmyndir þeirra og skoðanir og aðstoða þau við að koma ábendingum á framfæri.
Boðið verður upp á hádegisverð og Emmsje Gauti verður með tónlistaratriði

Málefnahópur ÖBÍ um málefni barna stendur fyrir fundinum. Það er frítt á viðburðinn og komið verður til móts við ferðakostnað ungmenna af landsbyggðinni.
Skráning fer fram HÉR Nánari upplýsingar veitir Andrea Valgeirsdóttir, starfsmaður málefnahóps ÖBÍ um málefni barna. Netfang: andrea@obi.is, sími: 530 6700

Málflutningur í Landsrétti í „Króna á móti krónu“ málinu [Dómsmál ÖBÍ]
2022-11-07 09:00 - 12:00 | Landsréttur, Vesturvör 2, Kópavogur, Iceland
HlustaMálið er eitt af yfirstandandi dómsmálum ÖBÍ hefur höfðað. Málflutningur verður í Landsrétti (dómssal 1), mánudaginn 7. nóvember 2022 kl. 09:00 – 12:00.
Forsaga máls:
Tryggingastofnun ríkisins (TR) greiðir sérstaka framfærsluuppbót til þeirra sem hafa engar eða lágar tekjur frá öðrum en TR. Uppbótin skertist krónu fyrir krónu, þ.e. hver króna í tekjur skerti uppbótina (dregið hefur úr skerðingunum eftir að dómsmálið var höfðað). Málið er rekið í þeim tilgangi að skerðingin verði alveg afnumin, eins og þegar hefur verið gert að því er varðar ellilífeyrisþega frá og með 1. janúar 2017.
Málið var höfðað með stefnu útgefinni í október 2019. Ríkislögmaður, fyrir hönd TR, krafðist frávísunar, og í kjölfarið var málinu frestað að beiðni hans aftur og aftur. Héraðsdómur kvað upp úrskurð um frávísun þriðja nóvember 2020, þar sem frávísunarkröfu var hafnað. Málið gekk því til efnismeðferðar. Héraðsdómur kvað svo upp úrskurð og dóm 24. júní 2021, þar sem meginkröfum ÖBÍ var vísað frá dómi, og efnisdómur, hliðhollur ríki, var felldur um varakröfur.
Þessi úrskurður var kærður til Landsréttar, og felldi rétturinn úrskurð þar um 9. nóvember 2021. Landsréttur hafnaði frávísun, og vísaði málinu aftur í hérað til löglegrar meðferðar. Dómur féll í þeim hluta málsins 12. apríl 2022. Eins og í fyrri dóm, var ríkið sýknað af kröfum stefnenda, og verður þeim hluta málsins áfrýjað til Landsréttar, þar sem þau munu sameinast að nýju.

Lokadagur tilnefninga til Hvatningarverðlauna ÖBÍ
2022-11-07 23:59
Hlusta3. desember ár hvert höldum við upp á alþjóðlegan dag fatlaðs fólks, með því að viðurkenna góð verk. Verk sem meðal annars vinna gegn fordómum og stuðla að þátttöku allra. Markmiðið er alltaf líf til jafns við aðra. Nánar um Hvatningarverðlaunin HÉR

Frestur til að skila inn tilnefningum rennur út á miðnætti, mánudaginn 7. nóvember. Senda inn tilnefningu

Hvatningarverðlaun 2021. Ljósmynd: Silja.

Bingó & fræðsla // Endó, PCOS og Tilvera
2022-11-09 20:00 - 22:00 | Hátún 10
HlustaÞann 9. nóvember næstkomandi munu Endósamtökin, PCOS samtökin og Tilvera – Samtök um ófrjósemi halda sameiginlegan viðburð!
Við byrjum kvöldið á fræðslu frá öllum þremur samtökunum, bæði um sjúkdóminn og hvað samtökin gera og endum svo í laufléttu bingókvöldi.
Öllum er velkomið að sækja viðburðinn og kynnast okkur.
Bingóspjaldið mun kosta 1.000 stk og fer allur ágóði til samtakanna.
Hlökkum til að eiga gott kvöld með ykkur!

Römpum upp Ísland [Áhugavert @ Mjódd]
2022-11-21 11:30 - 12:00 | Mjóddin, Þönglabakka 1, Reykjavík, 109, Iceland
HlustaViðburður í Mjóddinni á mánudaginn 21. nóvember næskomandi frá kl. 11:30 til 12:00.
Tilefnið er að halda upp á ramp númer 250. Allir velkomnir!

Barnvænt Ísland: Málþing um lokaathugasemdir Barnaréttarnefndar SÞ til íslenskra stjórnvalda
2022-11-21 12:30 - 14:30 | Icelandair Hótel Reykjavík Natura, Nauthólsvegur 42, Reykjavík, Iceland
HlustaMennta- og barnamálaráðuneytið, forsætisráðuneytið og Barnaheill – Save the Children á Íslandi standa fyrir málþingi um lokaniðurstöður úttektar Barnaréttarnefndar Sameinuðu þjóðanna á innleiðingu Barnasáttmálans á Íslandi í samstarfi við barnaréttindavaktina, umboðsmann barna og fulltrúa ýmissa ungmennaráða.
Málþingið fer fram mánudaginn 21. nóvember kl. 12:30–14:30 á Icelandair Hótel Reykjavík Natura, Nauthólsvegi 52.
Barnasáttmáli Sameinuðu þjóðanna tók gildi á Íslandi 1992 og var lögfestur árið 2013. Á málþinginu verða niðurstöðurnar kynntar og rætt um hvernig nýta megi þær til að gera Ísland að enn betri stað fyrir börn.
Málþingið er þátttakendum að kostnaðarlausu og eru allir velkomnir. Þátttakendur tilkynni um þátttöku í viðburðnum hér á Fésbókarsíðu mennta- og barnamálaráðuneytisins.
https://www.stjornarradid.is/lisalib/getfile.aspx?itemid=e91885a3-65b3-11ed-9bb2-005056bc4727&fbclid=IwAR1BOj2vECb3LQWgHiUGTBXzwnQ3duaaweJ2qS89J-uxJ62wlVi9Ko73Xoc

Spjallfundur fyrir maka nýrnasjúkra
2022-11-22 08:00 - 17:00 | Hátún 10
HlustaNú ætlar Nýrnafélagið að taka aftur upp spjallfundina um hin ýmsu málefni hverju sinni. Þessi fundur verður helgaður mökum nýrnasjúkra og er vettvangurinn ætlaður til að makar nýrnasjúkra geti borið saman sína líðan, reynslu og upplifanir.
Allir velkomnir.

Hef ég efni á að fara til læknis? Komugjöld í heilbrigðisþjónustu eru falin skattheimta
2022-11-23 13:00 - 15:00 | Grand Hótel Reykjavík, Sigtún 38, Reykjavík, 105
HlustaMálefnahópur ÖBÍ um heilbrigðismál boðar til málþings þann 23. nóvember um aukagjöld í heilbrigðisþjónustu og samningsleysi á milli hins opinbera og sérgreinalækna og sjúkraþjálfara.
Markmiðið með málþinginu er að draga fram raunverulega stöðu heilbrigðisþjónustu. Hún hefur lengi einkennst af samningsleysi við sérgreinalækna og sjúkraþjálfara. Það veldur því að einstaklingar neyðast til að standa straum af töluverðum kostnaði vegna aukagjalda og -kostnaðar og biðlistar hafa lengst.
Dagskrá:
13:00 Ávarp heilbrigðisráðherra
13:10 Sjúkratryggingar Íslands
13:20 Læknafélag Reykjavíkur
13:30 Félag sjúkraþjálfara
13:40 ÖBÍ – réttindasamtök
13:45 Kaffihlé
14:00 Pallborðsumræður

Áföll, EMDR og listmeðferð [Áhugavert @ Geðhjálp]
2022-11-29 20:00 | Hlutverkasetur, Borgartún 1, Reykjavík, 105
HlustaÍ þessum fyrirlestri mun Rósa Richter fjalla um áföll, hvað veldur þeim, afleiðingar þeirra og hvernig er hægt að öðlast bata eftir þau. Hún lýsir EMDR áfallameðferð, uppruna meðferðarinnar og árangur hennar.Rósa mun einnig lýsa EMDR meðferð fyrir hópa, og hvernig listmeðferð er vafið saman við EMDR meðferð í hópvinnu. Rósa mun kenna virka aðferð til að draga úr bæði andlegri og líkamlegri vanlíðan.
Geðhjálp mun í vetur standa fyrir fræðsludagskrá um geðheilbrigðismál í vetur. Erindin verða haldin í sal Hlutaverkaseturs í Borgartúni 1, 105 Reykjavík kl. 20:00 og fara fram einn þriðjudag í mánuði. Boðið verður upp á kaffi og kleinur og spjall að fyrirlestrunum loknum.
29. nóvember kl 20:00 Áföll, EMDR og listmeðferð – Rósa Richter sálfræðingur og listmeðferðarfræðingur

Hvatningarverðlaun ÖBÍ
2022-12-03 11:30 - 13:30 | Grand Hótel Reykjavík, Sigtún 38, Reykjavík, 105
HlustaHvatningarverðlaun ÖBÍ eru veitt ár hvert á alþjóðadegi fatlaðs fólks, 3. desember. Verðlaunin eru veitt þeim sem hafa með verkum sínum stuðlað að einu samfélagi fyrir alla og endurspegla nútímalegar áherslur um þátttöku, sjálfstæði og jafnrétti fatlaðs fólks.
Markmiðið er alltaf líf til jafns við aðra.

Góð hönnun er fyrir alla: Náttúrubaðsvæði og aðgengismál
2022-12-07 12:15 - 13:30 | Listaháskóli Íslands
HlustaÖnnur málstofa um aðgengi verður haldin miðvikudaginn 7. desember kl 12:15 – 13:30 í arkitektúrdeild Listaháskóla Íslands að Þverholti 11, fyrirlestrarsal A í kjallara.
Þátttaka er opin öllum.
Léttar veitingar í boði.
7. desember
Hoppaðu bara út í! Náttúrubaðsvæði og aðgengismál.
Málstofa á vegum FILA + HMS + ÖBÍ réttindasamtaka
Erindi:
– Ómar Ingþórsson frá EFLU, landslagsarkitekt FÍLA
– Harpa Cilia Ingólfsdóttir byggingafræðingur og ráðgjafi í algildri hönnun hjá HMS
– Hlynur Þór Agnarsson aðgengis- og upplýsingafulltrúi Blindrafélagsins
Málstofur um aðgengi er liður í samstarfi um upplýsingagjöf um algilda hönnun.
Þann 5. maí s.l. var undirrituð samstarfsyfirlýsing ÖBÍ réttindasamtaka, Arkitektafélags Íslands (AÍ), Félags íslenskra landslagsarkitekta (FÍLA), Félags húsgagna- og innanhússarkitekta (FHI), Byggingafræðingafélags Íslands (BFÍ) og Húsnæðis- og mannvirkjastofnunar (HMS) um bætta upplýsingagjöf í aðgengismálum fyrir hönnuði í mannvirkjagerð.
Með samstarfi þessu er opnað á nauðsynlegt samtal með því markmiði að allir geta notið hins manngerða umhverfis. Þannig er stuðlað að meira jafnrétti fatlaðra og ófatlaðra í hinu daglega lífi.

Alzheimersamtökin: Tónlist í daglegu lífi
2023-01-10 16:30 - 17:30 | Lífsgæðasetur St. Jósepsspítala, Suðurgata 41, Hafnarfjörður, 220, Iceland
HlustaMagnea Tómasdóttir söngkona og tónlistarkennari fræðir okkur um tónlist í daglegu lífi. Hægt er að koma á staðinn eða fylgjast með okkur í streymi hér á heimasíðu okkar alzheimer.is
Allir velkomnir og aðgangur ókeypis.
Hefjum árið með tónlist og gleði. Upptökur frá fræðslufundi eru aðgengilegar eftir fundinn.

Alzheimersamtökin halda mánaðarlega fræðslufundi. Sjá nánar á alzheimer.is

Ráðstefna Parkinsonsamtakanna: Höldum takti
2023-01-14 10:00 - 13:00 | Harpa, Austurbakka 2, Reykjavík, 101, Iceland
HlustaRáðstefnan Höldum takti – parkinson og endurhæfing verður haldin í Norðurljósasalnum í Hörpu laugardaginn 14. janúar kl. 10:00–13:00.
Dagskrá:

Ávarp
Vilborg Jónsdóttir, formaður Parkinsonsamtakanna
Opnun ráðstefnunnar
Willum Þór Þórsson, heilbrigðisráðherra
Sjúkraþjálfun við Parkinson – staða og framtíðarsýn
Andri Þór Sigurgeirsson, sjúkraþjálfari hjá Takti sjúkraþjálfun
Gildi endurhæfingar í meðferð Parkinson
Anna Björnsdóttir, taugalæknir
Ekki hreyfieinkenni – þekking og úrræði
Ágústa Kristín Andersen, hjúkrunarfræðingur og forstöðumaður Takts
Örsögur – Nýárshugleiðingar um nærandi skynjun
Guðbjörg Björnsdóttir og Ingibjörg Valgeirsdóttir, Saga – Story House
Fundarstjóri: Freyr Eyjólfsson

Ráðstefnan er ætluð fólki með parkinson, aðstandendum þeirra og vinum og öllum sem hafa áhuga á málefninu. Við hvetjum fólk til að fjölmenna á ráðstefnuna og taka sína nánustu með. Reglulega verður gerð stutt hlé á dagskránni til að þátttakendur geti staðið upp og í hléi verður boðið upp á kaffiveitingar.
Aðgangur er ókeypis og opinn öllum en nauðsynlegt er að skrá sig á heimasíðu samtakanna parkinson.is Ráðstefnan verður líka í beinu streymi á parkinson.is

Samskipti foreldra og barna: streita í foreldrahlutverkinu [Áhugavert @ Geðhjálp]
2023-01-17 20:00 - 21:30 | Hlutverkasetur, Borgartún 1, Reykjavík, 105
HlustaForeldrahlutverkið er krefjandi verkefni með allskonar áskorunum sem verða hluti af daglegu lífi fólks. Krefjandi hegðun og skapofsaköst ungra barna er eitt af því erfiðasta sem foreldrar upplifa, það er slítandi og oft á tíðum mjög mikill streituvaldur. Uppeldisaðstæður og fyrri reynsla foreldra hefur mikil áhrif á hvernig þeim líður í foreldrahlutverkinu.
Geðhjálp mun í vetur standa fyrir fræðsludagskrá um geðheilbrigðismál í vetur. Erindin verða haldin í sal Hlutaverkaseturs í Borgartúni 1, 105 Reykjavík kl. 20:00 og fara fram einn þriðjudag í mánuði. Boðið verður upp á kaffi og kleinur og spjall að fyrirlestrunum loknum.
17. janúar 2023, kl. 20:00 Samskipti foreldra og barna: streita í foreldrahlutverkinu – Elísabet Ýrr Steinarsdóttir fjölskyldufræðingur

Góð hönnun er fyrir alla: Aðgengismál fyrir yngri kynslóðina - skólar og leikskólar
2023-01-25 12:15 - 13:30 | Listaháskóli Íslands
HlustaÞriðja málstofa um aðgengi verður haldin miðvikudaginn 25. janúar kl 12:15 – 13:30 í arkitektúrdeild Listaháskóla Íslands að Þverholti 11, fyrirlestrarsal A í kjallara.

Þátttaka er opin öllum.

Léttar veitingar í boði.

25. janúar
Aðgengismál fyrir yngri kynslóðina – skólar og leikskólar
Málstofa á vegum FILA + HMS + ÖBÍ réttindasamtaka
Erindi:
– Harpa Cilia mun taka fyrir heildræna nálgun og tala almennt um kröfur og lausnir
– Lísa Kjartansdóttir, innanhússarkitekt, munu ræða um aðgengi innanhúss í grunnskólum og leikskólum. Hún mun taka fyrir tvö dæmi, Stapaskóla í Reykjanesbæ og leikskólann Brákarborg Klöpp í Reykjavík.

Málstofur um aðgengi er liður í samstarfi um upplýsingagjöf um algilda hönnun.

Þann 5. maí s.l. var undirrituð samstarfsyfirlýsing ÖBÍ réttindasamtaka, Arkitektafélags Íslands (AÍ), Félags íslenskra landslagsarkitekta (FÍLA), Félags húsgagna- og innanhússarkitekta (FHI), Byggingafræðingafélags Íslands (BFÍ) og Húsnæðis- og mannvirkjastofnunar (HMS) um bætta upplýsingagjöf í aðgengismálum fyrir hönnuði í mannvirkjagerð.

Með samstarfi þessu er opnað á nauðsynlegt samtal með því markmiði að allir geta notið hins manngerða umhverfis. Þannig er stuðlað að meira jafnrétti fatlaðra og ófatlaðra í hinu daglega lífi.

Samfélagsmiðlar og réttindabarátta [Fræðsluröð ÖBÍ]
2023-01-25 16:00 - 19:00 | Hringsjá, Hátúni 10d, Reykjavík, 105, Iceland
HlustaNæsta námskeið í Fræðsluröð ÖBÍ, Samfélagsmiðlar og réttindabarátta, verður haldið miðvikudaginn 25. janúar nk. kl. 16-19:00. Skráning hér.
Á námskeiðinu læra þátttakendur að nýta sérhæfða og öfluga möguleika samfélagsmiðla í réttindabaráttu og markaðsstarfi. Fjallað verður um samfélagsmiðlun sem virkar og hvernig ná má forskoti með mikilli útbreiðslu og lægri kostnaði en með hefðbundnum leiðum.
Leiðbeinandi: Margeir Steinar Ingólfsson
Margeir starfar sem ráðgjafi hjá Hugsmiðjunni og hefur verið viðloðandi vefbransann í næstum 20 ár. Hann er líka þekktur undir nafninu DJ Margeir sem einn vinsælasti plötusnúður landsins. Hann stýrir mörgum síðum á samfélagsmiðlum sem sumar hafa náð feikilegum vinsældum og hefur sett upp margar og mismunandi herferðir á stafrænum miðlum með góðum, mælanlegum árangri.
Námskeiðið verður haldið hjá Hringsjá, Hátúni 10d. Þátttakendur greiða skráningargjald að upphæð kr. 2.500.-, annan kostnað ber ÖBÍ.

Fræðsluröð ÖBÍ 2023

Fræðsluröð ÖBÍ er ætluð starfsfólki og félagsmönnum aðildarfélaga bandalagsins.
Námskeiðin eru haldin í Hringsjá og á Teams.
ÖBÍ ber allan kostnað af námskeiðshaldinu utan skráningargjaldsins sem greiðist af þátttakanda eða því aðildarfélagi sem hann starfar fyrir eða er félagi í.

Tækifærin í Erasmus+ [Fræðsluröð ÖBÍ]
2023-02-08 16:00 - 19:00 | Hringsjá, Hátúni 10d, Reykjavík, 105, Iceland
HlustaTækifærin í Erasmus+ er næsta námskeið í Fræðsluröð ÖBÍ og fer það fram miðvikudaginn 8. febrúar 2023 frá kl. 16-19:00 hjá Hringsjá, Hátúni 10d kl. 16-19:00 og á Zoom.
Á námskeiðinu verður farið yfir þá möguleika sem félög, félagsmenn og starfsfólk geta nýtt sér, dæmi um verkefni og heimsóknir, hvernig og hvenær sækja þarf um.
Erasmus+ áætlunin leggur áherslu á inngildingu og eitt af markmiðum hennar er að öllum séu tryggðir jafnir möguleikar á þátttöku. Erasmus+ styrkir verkefni sem stuðla að jöfnum tækifærum og fjölbreytni í samfélaginu. Með þetta markmið að leiðarljósi býður áætlunin upp á aukalegan fjárhagsstuðning til jafnrar þátttöku allra í verkefnum erlendis og hérlendis.
Leiðbeinendur eru sérfræðingar á mennta- og menningarsviði rannís og eru hluti af Erasmus+ teymi sviðsins.
Helga Dagný Árnadóttir
Helga Dagný er verkefnisstjóri í starfsmennta- og fullorðinsfræðsluhluta Erasmus+ og ber ábyrgð á samstarfsverkefnum (KA2), auk þess sem hún vinnur við EPALE upplýsingaveitu um fullorðinsfræðslu. Hún svarar fyrirspurnum um verkefni tengd starfsmenntamálum og símenntun í Erasmus+.
Miriam Petra Ómarsdóttir Awad
Miriam er verkefnastýra upplýsingastofu um nám erlendis og svarar öllum fyrirspurnum um námsmöguleika erlendis og námsmöguleika á Íslandi fyrir fólk erlendis frá. Hún vinnur einnig við eTwinning rafrænt skólasamstarf, Europass, evrópsku ferilsskránna og Euraxess upplýsingaveituna fyrir vísindafólk á faraldsfæti. Miriam er jafnframt verkefnastýra Eurodesk á Íslandi og svarar fyrirspurnum um tækifæri fyrir ungt fólk í evrópsku samstarfi.
Óli Örn Atlason
Óli Örn verkefnisstjóri í æskulýðshluta Erasmus+ og ber ábyrgð á flokknum óformlegt nám og þjálfun og tengslaráðstefnum í þeim hluta. Hann svara almennum fyrirspurnum um allt sem viðkemur æskulýðsmálum innan Erasmus+ og um tækifæri fyrir ungt fólk í Evrópu.
Þátttakendur greiða skráningargjald að upphæð kr. 2.500.-, annan kostnað ber ÖBÍ. Skráning hér.

Fræðsluröð ÖBÍ 2023

Fræðsluröð ÖBÍ er ætluð starfsfólki og félagsmönnum aðildarfélaga bandalagsins.
Námskeiðin eru haldin í Hringsjá og á Teams.
ÖBÍ ber allan kostnað af námskeiðshaldinu utan skráningargjaldsins sem greiðist af þátttakanda eða því aðildarfélagi sem hann starfar fyrir eða er félagi í.

Bogfimikynning 11. og 12. febrúar í Hátúni
2023-02-11 - 2023-02-12
HlustaNæstu helgi 11.-12. febrúar verður bogfimikynning í íþróttahúsi ÍFR í Hátúni í Reykjavík. Kynningin er í samstarfi Íþróttafélags fatlaðra í Reykjavík og bogfimimannsins Þorsteins Halldórssonar. Allir velkomnir og kynningin er áhugasömum að kostnaðarlausu.
Bogfimikynningin verður í Hátúni 14 í Reykjavík laugardaginn 11. febrúar frá kl. 16.00-18.00 og á sunnudaginn 12. febrúar frá kl. 13.00-15.00. Ekki þarf að örvænta þó áhugasamir eigi ekki boga eða örvar því öllum verður gert kleyft að kynnast íþróttinni á staðnum undir handleiðslu Þorsteins, Marcels og Keseniyu ásamt Þresti Steinþórssyni ÍFR.
Nánari upplýsingar hér: https://hvatisport.is/bogfimikynning-11-og-12-februar-i-hatuni/

Kynning á bogfimi [Áhugavert @ Íþróttafélag fatlaðra]
2023-02-11 16:00 - 18:00, 2023-02-12 13:00 - 15:00 | Íþróttafélag fatlaðra í Reykjavík, Hátún 14, Reykjavík, 105, Iceland
HlustaKæru félagar. Nú er tækifærið til að kynnast bogfimi!
Næstu helgi 11.-12. febrúar verður bogfimikynning í íþróttahúsi ÍFR í Hátúni í Reykjavík. Kynningin er í samstarfi Íþróttafélags fatlaðra í Reykjavík og bogfimimannsins Þorsteins Halldórssonar. Bogfimikynningin verður í Hátúni 14 í Reykjavík laugardaginn 11. febrúar frá kl. 16.00-18.00 og á sunnudaginn 12. febrúar frá kl. 13.00-15.00.
Allir velkomnir og kynningin er áhugasömum að kostnaðarlausu.
Ekki þarf að örvænta þó áhugasamir eigi ekki boga eða örvar því öllum verður gert kleyft að kynnast íþróttinni á staðnum undir handleiðslu Þorsteins, Marcels og Keseniyu ásamt Þresti Steinþórssyni ÍFR.
Nánar um bogfimikynninguna hér

Samráðsþing: Landsáætlun um innleiðingu á samningi Sameinuðu þjóðanna um réttindi fatlaðs fólks
2023-02-16 13:00 - 17:00 | Harpa, Austurbakka 2, Reykjavík, 101, Iceland
HlustaSamráðsþing fer fram í Hörpu þann 16. febrúar um landsáætlun um innleiðingu á samningi SÞ um réttindi fatlaðs fólks. Félags- og vinnumarkaðsráðuneytið ásamt forsætisráðuneytinu, Sambandi íslenskra sveitarfélaga, ÖBÍ réttindasamtökum, Landssamtökunum Þroskahjálp og Geðhjálp standa fyrir fundinum sem er öllum opinn.

Á þinginu verður leitast við að greina tækifærin fram undan og hvað skipti máli þegar horft sé til framtíðar. Þá munu vinnuhópar við gerð landsáætlunar kynna tillögur að aðgerðum. Fundarstjóri er Guðrún Ágústa Guðmundsdóttir, aðstoðarmaður félags- og vinnumarkaðsráðherra.

Þátttaka er gjaldfrjáls en skrá þarf þátttöku fyrir fram og er það gert á vefnum https://frn.is

Einnig er hægt að líma þessa slóð beint inn í vafra: bit.ly/3llCUHG

DAGSKRÁ
13.05–13.15
Ný framtíð, tækifærin fram undan
– Guðmundur Ingi Guðbrandsson, félags- og vinnumarkaðsráðherra

13.15–13.25
Staða samnings Sameinuðu þjóðanna um réttindi fatlaðs fólks
– Elísabet Gísladóttir, lögfræðingur í forsætisráðuneytinu

13.25–13.40
Gerð landsáætlunar – hvað höfum við lært og hvers má vænta?
– Þór Garðar Þórarinsson, verkefnastjóri landsáætlunar

13.40–13.45
Áherslur sveitarfélaga – hvað skiptir máli þegar horft er til framtíðar?
– Heiða Björg Hilmisdóttir, formaður Sambands íslenskra sveitarfélaga

13.45–14.00
Áherslur hagsmunaaðila – hvað skiptir máli þegar horft er til framtíðar?
– Þuríður Harpa Sigurðardóttir, formaður ÖBÍ réttindasamtaka
– Unnur Helga Óttarsdóttir, formaður Landssamtakanna Þroskahjálpar
– Elín Ebba Ásmundsdóttir, varaformaður Geðhjálpar

14.00–14.25
Verkfæri nýsköpunar inn í framtíðina: Áhrif tæknibreytinga, hver verða áhrif þeirra á velferðarþjónustu?
– Ólafur Andri Ragnarsson, aðjúnkt við Háskólann í Reykjavík
– Karl Friðriksson, framtíðarfræðingur
– Kristín Soffía Jónsdóttir, framkvæmdastjóri Klak Icelandic Startups

14.25–14.40
Hlé

14.40–15.00
Ertu með hugmynd sem gæti breytt heiminum?
– Hinrik Jósafat Atlason, framkvæmdastjóri og stofnandi Atlas Primer

15.00–15.15
Nokkrar kveikjur
– Elva Dögg Gunnarsdóttir, uppistandari

15.15–16.15
Stöðumat
– Vinnuhópar við gerð landsáætlunar kynna tillögur að aðgerðum

16.15–16.30
Viðbrögð, speglun úr sal, forgangsröðun tillagna
– Þátttakendur á samráðsþinginu leggja sitt af mörkum

16.30–16.40
Lausnagallerí
– Örkynningar á verkefnum sem gætu haft áhrif

16.40–16.50
Undirritun samstarfsyfirlýsingar um verklag við gerð landsáætlunar til 2030

16.50
Léttar samkvæmisæfingar
– Þátttakendur á þinginu lyfta sér upp með góðum veitingum og tónlist
